rejauldu/bengali-wikipedia huggingface dataset:
রুদ্রকর জমিদার বাড়ি (স্থানীয়ভাবে পরিচিত 'বাবুর বাড়ি'), বাংলাদেশের শরীয়তপুর জেলার রুদ্রকর ইউনিয়নে অবস্থিত এক ঐতিহাসিক স্থাপনা। এটি গুরুচরণ ভূপত চক্রবর্তীর স্মরণে গড়া রুদ্রকর মঠের পাশেই নির্মিত হয়েছিল এবং স্থানীয় জনসাধারণের কাছে অত্যন্ত পরিচিত।  ইতিহাস  রুদ্রকর বাবুর মঠ একটি ঐতিহাসিক নিদর্শন, যা শরীয়তপুর জেলার রুদ্রকর ইউনিয়নে অবস্থিত। জানা যায়, এটি উনিশ শতকের শুরুর দিকে রুদ্রকর এলাকার একজন প্রভাবশালী হিন্দু জমিদার কর্তৃক নির্মিত হয়েছিল। এই জমিদার পরিবার স্থানীয়ভাবে ‘বাবু’ নামে পরিচিত ছিল।   মঠটি মূলত ধর্মীয় কাজের পাশাপাশি জমিদারদের ব্যক্তিগত ধ্যান ও পূজা-অর্চনার স্থান হিসেবে ব্যবহৃত হতো। এর স্থাপত্যশৈলীতে ব্রিটিশ আমলের প্রভাব স্পষ্টভাবে লক্ষ্য করা যায়—বিশেষ করে উঁচু গম্বুজ, পাথরের স্তম্ভ ও খোদাই করা কারুকাজে।   সময়ের সাথে সাথে জমিদারি প্রথার বিলুপ্তি ও ঐতিহ্যগত রক্ষণাবেক্ষণের অভাবে মঠটি অনেকাংশেই ক্ষয়প্রাপ্ত হয়েছে। তবে এলাকাবাসীর চেষ্টায় এটি এখনও দর্শনীয় স্থান হিসেবে টিকে আছে এবং অনেক পর্যটক স্থানটি দেখতে আসেন।  স্থাপত্য ও কাঠামো  জমিদার নীলমণী চক্রবর্তীর তিন সন্তানের (বানিলাল, ক্ষিতিলাল ও বসন্তলাল) উদ্যোগে ১২–১৩ একর জমির উপর এটি নির্মিত। বাড়ির প্রবেশদ্বারে ১৮৯৮ বঙ্গাব্দের সংস্কারের তারিখ খোদাই করা রয়েছে।   জমিদার বাড়িতে ছিল ৮–১০টি অট্টালিকা, দরবার কক্ষ, গুদামঘর, রান্নাঘর ও নৃত্যশালা। গুরুচরণ ভূপত চক্রবর্তী তার মায়ের স্মৃতিতে মঠ নির্মাণ করেন—যেটি বর্তমানে রুদ্রকর মঠ নামে পরিচিত।  বর্তমান অবস্থা  বর্তমানে মূল কাঠামোর অনেক অংশ ধসে গেছে এবং সম্পূর্ণরূপে পরিত্যক্ত। স্থানীয় প্রশাসন ও স্থানীয় সংগ্রহকারী সম্প্রদায় সংস্কারের দাবি জানায় কারণ এটি একটি পর্যটন কেন্দ্র হতে পারে।  দর্শন ও যাতায়াত  শরীয়তপুর শহর থেকে মাত্র ৫ কিমি দক্ষিণ-পূর্বে অবস্থিত। ডামুড্যা-শরীয়তপুর মহাসড়কের পাশে রুদ্রকর ইউনিয়ন পরিষদের উত্তরে রাস্তা ধরে সহজে পৌঁছানো যায়।  সম্পর্কিত স্থান   রুদ্রকর মঠ – বাবুর স্মৃতিতে তৈরিকৃত ধর্মীয় মঠ  তথ্যসূত্র  ইতিহাস প্রায় বারো থেকে তেরো একর জমির উপর জমিদার নীলমণী চক্রবর্তী এই জমিদার বাড়িটি প্রতিষ্ঠিত করেন। কবে নাগাদ এই বাড়িটি প্রতিষ্ঠিত করেন তার কোনো সঠিক তথ্য জানা যায়নি। তবে বাড়ির প্রবেশদ্বারের ফটকের উপর বাড়িটি সংস্কারের সাল হিসেবে বাংলা ১৮৯৮ সালের কথা উল্লেখ রয়েছে। এই জমিদার বংশধররা ধর্মীয় উপাসনার জন্য একটি মন্দির তৈরি করেন যা এখন রুদ্রকর মঠ নামে পরিচিত। এটি তৈরি করেছিলেন জমিদার গুরুচরণ চক্রবর্তী। এই জমিদার বাড়িতে আট থেকে দশটি বিশাল অট্টালিকা ছিল। যেগুলো মূল বাড়ি থেকে মঠ পর্যন্ত বিস্তৃত ছিল। এছাড়াও ছিল দরবার কক্ষ, গুদাম ঘর, রন্ধনশালা ও নৃত্যশালা। বাবুবাড়িতে মাটির নিচে কয়েকটি গোপন কুঠরি ছিল, যেগুলো মাটিধসে বিলীন হয়ে গেছে। স্থানীয়দের ধারণা, মাটি খুঁড়লে এখনো সেই গোপন কুঠরির অস্তিত্ব পাওয়া যেতে পারে।  অবকাঠামো এই জমিদার বাড়িতে আট থেকে দশটি বিশাল অট্টালিকা ছিল। যেগুলো মূল বাড়ি থেকে মঠ পর্যন্ত বিস্তৃত ছিল। এছাড়াও ছিল দরবার কক্ষ, গুদাম ঘর, রন্ধনশালা ও নৃত্যশালা।  বর্তমান অবস্থা অযত্ন ও অবহেলায় পড়ে থাকায় উক্ত জমিদার বাড়ির সকল স্থাপনাই এখন প্রায় ধ্বংসের মুখে।  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:শরীয়তপুর জেলার দর্শনীয় স্থান
বেঞ্জামিন "বেন" সাটারলি (জন্ম: ২২ আগস্ট ১৯৮৬) হলেন একজন ইংলিশ পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডের ক্রুজারওয়েট বিভাগে নেভিল নামে কুস্তি করেন। তিনি পূর্বে ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটি অ্যাড্রিয়ান নেভিল নামে কুস্তি করেছেন, যেখানে তিনি ১ বারের এনএক্সটি চ্যাম্পিয়ন ছিলেন। তিনি হচ্ছেন বর্তমান ডাব্লিউডাব্লিউই ক্রুজারওয়েট চ্যাম্পিয়ন।   তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:এনএক্সটি চ্যাম্পিয়ন বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:প্রবাসী পেশাদার কুস্তিগির বিষয়শ্রেণী:এনএক্সটি ট্যাগ টিম চ্যাম্পিয়ন বিষয়শ্রেণী:এনএক্সটি/ডাব্লিউডাব্লিউই ক্রুজারওয়েট চ্যাম্পিয়ন বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
মারেভা গ্রাবোস্কি-মিটসোতাকিস ( ; জন্ম ১৯৬৭) একজন গ্রিক ব্যবসায়িক নির্বাহী, যিনি তার অর্থায়ন ও ফ্যাশন উদ্যোক্তা উদ্যোগের মাধ্যমে গ্রিক সাংস্কৃতিক ঐতিহ্যকে উন্নীত করেছেন। তিনি গ্রীসের বর্তমান প্রধানমন্ত্রী কিরিয়াকোস মিতসোতাকিসের সাথে বিবাহিত।   জীবনের প্রথমার্ধ  মারেভা গ্রাবোস্কি-মিতসোটাকিস ১৯৬৭ সালে অ্যাথেন্সে মারিয়া-ইভা-ভার্জিনিয়া গ্রাবোস্কি নামে জন্মগ্রহণ করেন  পিতামহ ফিলিপোস ছিলেন একজন মিশরীয় বংশোদ্ভূত গ্রিক, যিনি একজন নৌ স্থপতি হিসেবে দায়িত্ব পালন করেছিলেন এবং ডেট নর্স্কে ভেরিটাসের সভাপতি ছিলেন। তার পোলীয় পিতামহ মাতেউস গ্রাবোস্কি একটি ওষুধ কোম্পানি পরিচালনা করতেন। তার বাবা লন্ডনে পরিবারিক ওষুধ ব্যবসা চালিয়ে গেছেন এবং , ডাকটিকিট ও শিল্পকলার সংগ্রাহক ছিলেন এবং যুক্তরাজ্যে গ্রাবোস্কি গ্যালারি প্রতিষ্ঠা করেছিলেন।    গ্রাবোস্কি-মিতসোটাকিস বোস্টন কলেজ থেকে রাষ্ট্রবিজ্ঞানে বিএ ডিগ্রি অর্জন করেন।  তিনি কলম্বিয়া বিশ্ববিদ্যালয়ের স্কুল অফ ইন্টারন্যাশনাল অ্যান্ড পাবলিক অ্যাফেয়ার্স থেকে রাজনৈতিক অর্থনীতিতে এমআইএ ডিগ্রি অর্জন করেন।  তিনি হার্ভার্ড বিজনেস স্কুল থেকে এমবিএ ডিগ্রি অর্জন করেন। যেখানে তিনি ১৯৯৫ সালে তার ভবিষ্যৎ স্বামী কিরিয়াকোস মিতসোটাকিসের সাথে দেখা করেন।     তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাডাইস পেপার্সে নাম থাকা ব্যক্তি বিষয়শ্রেণী:নারী ব্যাংকার বিষয়শ্রেণী:গ্রিসের প্রধানমন্ত্রীর দাম্পত্য সঙ্গী বিষয়শ্রেণী:হার্ভার্ড বিজনেস স্কুলের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:বোস্টন কলেজের প্রাক্তন শিক্ষার্থী বিষয়শ্রেণী:নারী কোম্পানি প্রতিষ্ঠাতা বিষয়শ্রেণী:মিশরীয় বংশোদ্ভূত গ্রিক ব্যক্তি বিষয়শ্রেণী:পোলীয় বংশোদ্ভূত গ্রিক ব্যক্তি বিষয়শ্রেণী:২১শ শতাব্দীর গ্রিক নারী ব্যবসায়ী বিষয়শ্রেণী:এথেন্সের ব্যবসায়ী
হারুকি সারুতা (, ; জন্ম: ২৩ এপ্রিল ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে গোলরক্ষক হিসেবে খেলেন।  ২০১৬ সালে, হারুকি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন হারুকি সারুতা ১৯৯৯ সালের ২৩শে এপ্রিল তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হারুকি জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে৩ লিগের খেলোয়াড় বিষয়শ্রেণী:গাম্বা ওসাকার খেলোয়াড় বিষয়শ্রেণী:পুরুষ ফুটবল গোলরক্ষক
আইসিসি শীর্ষ ১০ ডাব্লিউওডিআই ব্যাটার  অবস্থান  দলের নাম  খেলোয়াড়ের নাম  রেটিং     1   নাতালি সিভার  ৮০৭ 2   বেথ মুনি  ৭৫০ 3   চামারি আতাপাত্তু  ৭৩৬ 4   লরা উলভার্ট  ৭২৭ 5   স্মৃতি মন্ধনা  ৭০৮ 6   এলিশা হিলি  ৭০২ 7   হারমানপ্রীত কৌর  ৬৯৪ 8   এলিসি পেরি  ৬৯১9   মেগ ল্যানিং  ৬৭৫ 10   মারিজান কাপ  ৬৪২ আরো দেখুন  টেমপ্লেট:আইসিসি শীর্ষ ১০ ডাব্লিউওডিআই বোলার  টেমপ্লেট:আইসিসি শীর্ষ ১০ ডাব্লিউওডিআই অল-রাউন্ডার  টেমপ্লেট:আইসিসি শীর্ষ ১০ ডাব্লিউটি২০আই ব্যাটার  Category:ক্রিকেট পার্শ্বদণ্ড টেমপ্লেট
দৈনিক জসরত () পাকিস্তানের একটি উর্দু দৈনিক পত্রিকা। এটি করাচি, লাহোর এবং ইসলামাবাদের অফিস সহ পুরো পাকিস্তানে প্রচারিত হয়।   ইতিহাস  পত্রিকাটি মূলত ১৯৭০ সালের মার্চ মাসে মুলতান থেকে শুরু হয়েছিল, তবে শীঘ্রই সাংবাদিকদের ধর্মঘটের কারণে এর কার্যক্রম বন্ধ হয়ে যায়।  পত্রিকাটিতে পাকিস্তানের ধর্মীয় রাজনৈতিক দল জামায়াতে ইসলামী পাকিস্তানের মতামত প্রতিফলিত হয়। জসরত উর্দু ভাষার প্রথম অনলাইন পত্রিকা।   পত্রিকা  জসরতের দুটি পত্রিকা রয়েছে:  সানডে ম্যাগাজিন  সাপ্তাহিক শুক্রবার বিশেষ   কলামিস্ট  উল্লেখযোগ্য কলামিস্টদের মধ্যে রয়েছে শাহ নওয়াজ ফারুকী এবং ডঃ সাইয়েদ মেহবুব।   তথ্যসূত্র    বহিঃসংযোগ   জসরতের অফিসিয়াল সাইট  জস জস জস জস
রাজশাহী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৩নং আসন।  সীমানা রাজশাহী-২ আসনটি রাজশাহী শহরের রাজশাহী সিটি কর্পোরেশন এলাকা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩খালেদ আলী মিঞা বাংলাদেশ আওয়ামী লীগ ১৯৭৯ সৈয়দ মঞ্জুর হোসেন বাংলাদেশ জাতীয়তাবাদী দলসীমানা পরিবর্তন ১৯৮৬ মেসবাহ উদ্দিন আহমেদ জাতীয় পার্টি ১৯৯১ কবির হোসেন বাংলাদেশ জাতীয়তাবাদী দল ফেব্রুয়ারি ১৯৯৬   ১৯৯৬ কবির হোসেন বাংলাদেশ জাতীয়তাবাদী দল ২০০১ মিজানুর রহমান মিনু বাংলাদেশ জাতীয়তাবাদী দল ২০০৮ ফজলে হোসেন বাদশা বাংলাদেশের ওয়ার্কার্স পার্টি ২০১৪ ফজলে হোসেন বাদশা বাংলাদেশের ওয়ার্কার্স পার্টি ২০১৮ ফজলে হোসেন বাদশা বাংলাদেশের ওয়ার্কার্স পার্টি২০২৪ শফিকুর রহমান বাদশা বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফজলে হোসেন বাদশা বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে রাজশাহী-২  বিষয়শ্রেণী:রাজশাহী জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
বুড়িমারী হলো রংপুর বিভাগের লালমনিরহাট জেলায় অবস্থিত বাংলাদেশের একটি সীমান্ত রেলস্টেশন। এটি একটি স্থল সীমানা পারাপার কেন্দ্র এবং বাংলাদেশ-ভারত সীমান্তে একটি বিলুপ্ত রেলপথ গমন কেন্দ্র। ভারতীয় পক্ষের অনুরূপ কেন্দ্রটি আছে কোচবিহার জেলার চ্যাংড়াবান্ধায়। বুড়িমারী – লালমনিরহাট – পার্বতীপুর লাইন উত্তর বাংলাদেশের বুড়িমারী এবং পার্বতীপুর জংশনকে সংযুক্তকারী একটি রেলপথ। এটি কুড়িগ্রাম এবং রমনা বাজারের সাথেও সংযুক্ত রয়েছে। এই যাত্রাপথটি বাংলাদেশ রেলওয়ের আওতাধীন। বুড়ীমারি-লালমনিরহাট-পার্বতীপুর লাইন এর সর্বশেষ স্টেশন এটি।  ইতিহাস লালমনিরহাট-মালবাজার মিটার গেজ লাইনটি উনিশ শতকের শেষের দিকে বেঙ্গল ডুয়ার্স রেলওয়ে তৈরি করে দিয়েছিল। ১৯৪৭ সালে স্বাধীনতা এবং ভারত বিভাগের পরে লাইনটির ভারতীয় দিকে চ্যাংড়াবান্ধায় এসে বন্ধ হয়ে যায় এবং ওপারে, তখন পাকিস্তানি দিকে, লাইনটি বুড়িমারীতে সমাপ্ত হয়ে যায়। এখন স্টেশনটি বাংলাদেশের অন্তর্গত।  বিলুপ্ত রেলপথ গমন কেন্দ্র বুড়িমারী - চ্যাংড়াবান্ধা রেলপথ গমন কেন্দ্রটি বন্ধ হয়ে গেছে। লাইনের ভারতীয় দিকটি এখন ব্রডগেজ করা হয়েছে এবং নিউ মাল জংশন থেকে চ্যাংড়াবান্ধার মধ্যে চালু রয়েছে। চ্যাংড়াবান্ধা থেকে নতুন কোচবিহার সংযোগের জন্য নতুন লাইন তৈরি করা হয়েছে।    বুড়িমারী-লালমনিরহাট লাইনের বাংলাদেশী দিকটির রেল লাইনের অবস্থা খারাপ এবং ঘন ঘন লাইনচ্যুত হয়ে যেত। দিনে দুটি লোকাল ট্রেন সীমাবদ্ধ গতিবেগে প্রতি ঘণ্টায় ৮–১৪ কিমি বেগে চলত (সাধারণ ভাবে প্রতি ঘণ্টায় ৪৫ কিমি বেগে চলে)।  তবে ২০১২ সালে, মিটারগেজ লাইনের এই দিকটি লালমনিরহাট পর্যন্ত সম্পূর্ণরূপে নির্মিত হয়েছে। এখন প্রতিদিন ৮টি ট্রেন চলছে এবং বিভিন্ন শহরে যাচ্ছে। এখন গতির সীমা ৭০ কিলোমিটার প্রতি ঘণ্টা। এই বিভাগের মোট নয়টি স্টেশন পুনরায় তৈরি করা হয়েছে। বাংলাদেশ এখন এই যাত্রাপথটি পুনরুদ্ধার করতে পুরো বিভাগকে সিঙ্গল লাইন (একক লাইন) থেকে ডবল লাইন (দ্বিমুখী লাইন) করেছে। এর জন্য ধরলা নদীতে একটি সেতু নির্মাণ করা হচ্ছে।  বর্তমান অবস্থা নিউ মাল জংশন এবং চ্যাংড়াবান্ধার মধ্যে লাইনটি এখন (২০১৬) ব্রডগেজে (প্রায় ১.৬৭৬ মিটার) রূপান্তরিত হয়েছে। ২০শে জানুয়ারি ২০১৬ তারিখ থেকে, নিউ মাল জংশন হয়ে, শিলিগুড়ি থেকে চ্যাংড়াবান্ধা এই যাত্রাপথে একজোড়া ডিএমইউ চালু করা হয়েছে।   করতোয়া এক্সপ্রেসটি প্রতিদিন বুড়িমারী থেকে সান্তাহার জংশন (গাইবান্ধা-বগুড়া হয়ে) এবং লালমনিরহাট রেলস্টেশনের মধ্য দিয়ে চলে। বুড়িমারী থেকে লালমনিরহাট-রংপুর-পার্বতীপুরের মধ্যে প্রতিদিন ১টি লোকাল এবং ২টি যাত্রীবাহী ট্রেন রয়েছে।   চিত্রশালা    তথ্যসূত্র   বিষয়শ্রেণী:বাংলাদেশ–ভারত সীমান্ত পারাপার বিষয়শ্রেণী:লালমনিরহাট জেলার রেলওয়ে স্টেশন
মোহাম্মদ হুসাইন তালাত (পাঞ্জাবি এবং  ; জন্ম ১২ ফেব্রুয়ারি ১৯৯৬) একজন পাকিস্তানি ক্রিকেটার । ২০১৮ সালের এপ্রিলে পাকিস্তান ক্রিকেট দলের হয়ে আন্তর্জাতিক ক্রিকেটে অভিষেক হয়। দেশীয়ভাবে, তিনি পাকিস্তান সুপার লিগে (পিএসএল) পেশোয়ার জালমির হয়ে খেলেন।   ঘরোয়া ক্রিকেট    আন্তর্জাতিক ক্রিকেট  ২০১৮ সালের মার্চে, ওয়েস্ট ইন্ডিজের বিরুদ্ধে টি-টোয়েন্টি সিরিজের জন্য জাতীয় দলে অন্তর্ভুক্ত করা হয়েছিল।  ১ এপ্রিল ২০১৮ সালে ওয়েস্ট ইন্ডিজের বিরুদ্ধে পাকিস্তানের হয়ে তার টি-টোয়েন্টিতে অভিষেক হয়েছিল যেখানে তিনি ম্যান অফ দ্য ম্যাচ নির্বাচিত হন।   ২০১৮ সালের আগস্টে, পাকিস্তান ক্রিকেট বোর্ড(পিসিবি) কর্তৃক ২০১৮-১৯ মৌসুমের জন্য কেন্দ্রীয় চুক্তিতে ভূষিত তেত্রিশজন খেলোয়াড়ের অন্যতম একজন ছিলেন।  ২০১৮ সালের ডিসেম্বরে, তাকে ২০১৮ এসিসি ইমার্জিং টিমস এশিয়া কাপের জন্য পাকিস্তানের দলে অন্তর্ভুক্ত করা হয়েছিল।  পরের মাসে, দক্ষিণ আফ্রিকার বিরুদ্ধে তাদের সিরিজের জন্য তাকে পাকিস্তানের একদিনের আন্তর্জাতিক (ওডিআই) দলে রাখা হয়েছিল।  ২২ জানুয়ারী ২০১৯ সালে দক্ষিণ আফ্রিকার বিপক্ষে পাকিস্তানের হয়ে তার ওডিআই অভিষেক ঘটে।  ২০২০ সালের নভেম্বরে, নিউজিল্যান্ড সফরের জন্য তাকে পাকিস্তানের ৩৫ সদস্যের দলে রাখা হয়েছিল।   তথ্যসূত্র      বহিঃসংযোগ    বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:ফেডারেল এরিয়াজের ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাঞ্জাবি ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:লাহোর কালান্দার্সের ক্রিকেটার বিষয়শ্রেণী:লাহোর ঈগলসের ক্রিকেটার বিষয়শ্রেণী:লাহোর হোয়াইটসের ক্রিকেটার বিষয়শ্রেণী:লাহোর ব্লুজের ক্রিকেটার বিষয়শ্রেণী:কেপ টাউন ব্লিৎজের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:দক্ষিণ পাঞ্জাবের ক্রিকেটার বিষয়শ্রেণী:মধ্য পাঞ্জাবের ক্রিকেটার
হাজি মোমিন খান আফ্রিদি ( ) হলেন একজন পাকিস্তানি রাজনীতিবিদ যিনি মার্চ ২০১৫ থেকে পাকিস্তানের সিনেটের সদস্য ছিলেন।   পরিবার  হাজী মোমিন খান আফ্রিদি নাসির খান আফ্রিদির ভাই।   রাজনৈতিক জীবন  হাজী মোমিন খান আফ্রিদি ২০১৫ সালের পাকিস্তানি সিনেট নির্বাচনে স্বতন্ত্র প্রার্থী হিসেবে পাকিস্তানের সিনেটে নির্বাচিত হয়েছিলেন।   তথ্যসূত্র   বিষয়শ্রেণী:পাকিস্তানের সিনেট সদস্য অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:পাকিস্তানি সিনেটর (১৪তম সংসদ) বিষয়শ্রেণী:পাকিস্তানের সিনেট সদস্য
৪৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার ও কলুটোলা (কলেজ স্ট্রিট) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।  বিবরণ ৪৩ নং ওয়ার্ডের সীমানা নিম্নরূপ: উত্তর দিকে সি.আই.টি. রোড, সৈয়দ স্যালি লেন, জাকারিয়া স্ট্রিট; পূর্ব দিকে তারাচাঁদ দত্ত লেন, মৌলানা সৌকত আলি স্ট্রিট ও সি.আই.টি. রোড; দক্ষিণ দিকে চিত্তরঞ্জন অ্যাভিনিউ, নবাব বদরুদ্দিন স্ট্রিট, কানাই শীল স্ট্রিট, পিয়ার্স লেন ও শ্রীনাথ বাবু লেন এবং পশ্চিম দিকে স্ট্র্যান্ড রোড ও রবীন্দ্র সরণি।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩। thumb|বরো ৫-এ ৪৩ নং ওয়ার্ড  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫৪৩ নং ওয়ার্ডশ্বেতা ইন্দোরিয়াজাতীয়তাবাদী কংগ্রেস পার্টিওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০শ্বেতা ইন্দোরিয়াসর্বভারতীয় তৃণমূল কংগ্রেস  ২০১৫সগুপ্তা পরভিনভারতীয় জাতীয় কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
মিয়ানমারের মোট জনসংখ্যার ১.৭% হিন্দুধর্ম পালন করে। হিন্দুধর্ম মিয়ানমারে প্রায় ৮,৯০,০০০ জন পালন করে, এবং বৌদ্ধধর্মের উপাদান দ্বারা প্রভাবিত হয়েছে, মিয়ানমারের অনেক হিন্দু মন্দিরে বুদ্ধের মূর্তি রয়েছে।  এছাড়াও হিন্দুদের একটি বৃহৎ জনসংখ্যা রয়েছে, যার মধ্যে মিয়ানমারের তামিল ও বাঙালি হিন্দুরা সবচেয়ে বেশি জনসংখ্যার অংশিদারিত্ব করে। বার্মী হিন্দুদের সবচেয়ে বড় উৎসব দীপাবলি, এই দিনে সরকারি ছুটি প্রদান করা হয়।   জনসংখ্যা   পিউ রিসার্চ তথ্য মতে ২০১০ সালে মিয়ানমারে ৮,২০,০০০ জন থেকে ৮,৪০,০০০ জন হিন্দু ছিল।   মন্দির  উল্লেখযোগ্য কিছু মন্দির হলো:   নথলং কিয়াং মন্দির  নানপায় মন্দির  শ্রী কালী মন্দির, বার্মা   তথ্যসূত্র    বহিঃসংযোগ      বিষয়শ্রেণী:মিয়ানমারে হিন্দুধর্ম বিষয়শ্রেণী:এশিয়ায় হিন্দুধর্ম বিষয়শ্রেণী:দেশ অনুযায়ী হিন্দুধর্ম বিষয়শ্রেণী:দক্ষিণ-পূর্ব এশিয়ায় হিন্দুধর্ম বিষয়শ্রেণী:মিয়ানমারে ধর্ম
এনকার্সেস () হলো একটি অ্যাপলিকেশন প্রোগ্রামিং ইন্টারফেস সরবরাহ করা প্রোগ্রামিং লাইব্রেরি যা প্রোগ্রামারকে টার্মিনাল-অনির্ভর পদ্ধতিতে টেক্সট-ভিত্তিক ব্যবহারকারী ইন্টারফেস লিখতে সহায়তা করে। এটি টার্মিনাল ইমুলেটরের অধীনে চলা গুই-সদৃশ অ্যাপলিকেশন সফটওয়্যার উন্নয়ন করার টুলকিট। এটি সাথে সাথে স্ক্রিন পরিবর্তনও অপ্টিমাইজ করে থাকে।   ইতিহাস  সিস্টেম ভি রিলিজ ৪.০ কার্সেসের ফ্রি সফটওয়্যার সংস্করণ হলো এনকার্সেস, যেটি রহিত বিএসডি কার্সেস ৪.৪-এর একটি উন্নত সংস্করণ। এক্স/ওপেন কর্তৃক ইশুকৃত এক্সএসআই কার্সেস স্ট্যান্ডার্ড সিস্টেম ভি-এ মডেল করা আছে।   এনকার্সেস ব্যবহার করা প্রোগ্রাম  এনকার্সেস ব্যবহার করে এমন শতাধিক প্রোগ্রাম রয়েছে। এদের কিছু, যেমন গ্নু স্ক্রিন ও ডব্লিউথ্রিএম, শুধুমাত্র টার্মক্যাপ ইন্টারফেস ব্যবহার করে, যেখানে স্ক্রিন ব্যবস্থাপনা অ্যাপলিকেশনের মধ্যেই করে থাকে। অন্যরা, যেমন গ্নু মিডনাইট কমান্ডার ও ইয়াস্ট, কার্সেস প্রোগ্রামিং ইন্টারফেস ব্যবহার করে।   তথ্যসূত্র    বহিঃসংযোগ     বিষয়শ্রেণী:সি লাইব্রেরীসমূহ বিষয়শ্রেণী:গ্নু প্রকল্পের সফটওয়্যার বিষয়শ্রেণী:সি লাইব্রেরি বিষয়শ্রেণী:এমআইটি লাইসেন্স ব্যবহারকৃত সফটওয়্যার
যৌক্তিক প্রত্যক্ষবাদ নামে যে মতবাদটি দার্শনিক সমস্যার বিজ্ঞানসম্মত আলোচনার অনুকূলে অভূতপূর্ব আলোড়ন সৃষ্টি করেছিল, নীতিদর্শনের ক্ষেত্রে নৈতিক পদের যৌক্তিক বিশ্লেষণের পক্ষে অনুরূপ সাড়া জাগিয়েছিল আবেগবাদ (Emotivism) নামের নৈতিক মতবাদটি। আবেগবাদকে তাই যৌক্তিক প্রত্যক্ষবাদের নৈতিক রূপান্তর হিসেবে গণ্য করা হয়। আবেগবাদী নৈতিক মতবাদের সূচনা করেন হাছিসন(Hutcheson) ও ডেভিড হিউম। কিন্তু আবেগবাদের মূল প্রবক্তা হচ্ছেন যৌক্তিক প্রত্যক্ষবাদী মরিজ শ্লিক(Moritz Schlick), রুডলফ কারণাপ(Rudolf Carnap), এ.জে. এয়ার(A.J. Ayer) এবং আমেরিকান নীতি-দার্শনিক সি.এল. স্টিভেনসন(C.L. Stevenson) ও পল এডওয়ার্ডস(Paul Edwards)। তবে, ১৯২৩ সালে প্রকাশিত আই.এ. রিচার্ডস(I.A. Richards) ও সি.কে. ওডেন(C.K. Ogden)-এর The Meaning of Meaning গ্রন্থে আবেগবাদের সর্বপ্রথম পরিচয় ঘটে। আবেগবাদ নামক নৈতিক মতবাদে অনেকেই অবধান রাখলেও এয়ার, স্টিভেনসন এবং পল এডওয়ার্ডস বিখ্যাত।  আবেগবাদী মতবাদ অনুসারে নৈতিক অবধারণ হচ্ছে বক্তার আবেগ, অনুভূতি, ক্ষোভ ও উষ্মা(excitement) ইত্যাদির প্রকাশ মাত্র। নৈতিক বচনের মূখ্য উদ্দেশ্য বক্তার আবেগ, অনুভূতি ও মনোভাবকে প্রকাশ করা। আমরা যখন কোন কিছুকে নৈতিক গুণসম্পন্ন বলে অভিহিত করি তখন তার মাধ্যমে আমরা শুধু আমাদের অনুভূতিকেই প্রকাশ করি। নৈতিক অবধারণ বস্তু বা ঘটনার বর্ণনার উপর নির্ভরশীল নয়; বরং ব্যক্তি বা বক্তার আবেগ-অনুভূতির ওপর নির্ভরশীল। আর যেহেতু নৈতিক অবধারণ অনুভূতির প্রকাশ মাত্র, সেহেতু এ ধরনের অবধারণে সত্য বা মিথ্যা বলতে কোন কিছুর প্রমাণ করা যায় না। অতএব, আবেগবাদীদের মতে, বিষয়গত বা সার্বজনীন নৈতিক আদর্শ বলতে কিছুই নেই। আবেগবাদ সম্পর্কে উইকিপিডিয়াতে বলা হয়েছে, “Emotivism is a meta-ethical view that claims that ethical sentences do not express propositions but emotional attitudes.”১ যৌক্তিক প্রত্যক্ষবাদী এয়ারের মতে, “নৈতিক মূল্যবোধ বা মান আমাদের মানসিক উচ্ছাসের বহিঃপ্রকাশ।“২ নৈতিক বাক্য বা উক্তি, তার কাছে ছদ্ম-ধারণা (Pseudo-concepts) মাত্র এবং তাই অর্থহীন। স্টিভেনসনের মতে, “নৈতিকতা ব্যক্তির মানসিক মনোভাব বা দৃষ্টিভঙ্গির প্রতিফলন। একই বস্তু এক ব্যক্তির কাছে ভাল এবং অন্য ব্যক্তির কাছে মন্দ হতে পারে এবং তা নির্ভর করছে আমাদের দৃষ্টিভঙ্গির ওপর।“৩ অতএব, আবেগবাদীদের মতে, নৈতিক বিষয়ে কোন বিষয়গত ও সার্বজনীন ধারণা ও বাক্যসমূহের যৌক্তিক বিশ্লেষণ এবং নৈতিক বাক্যের সাথে নৈতিক সিদ্ধান্তের যৌক্তিক সম্পর্ক নিরূপণই নীতি দর্শনের মূল কাজ।  তথ্যসূত্র   বিষয়শ্রেণী:নৈতিকতার তত্ত্ব বিষয়শ্রেণী:বিশ্লেষণী দর্শন বিষয়শ্রেণী:অধি-নীতিবিদ্যা বিষয়শ্রেণী:নৈতিক তত্ত্ব
চকোলেট-বডার্ড ফ্লিটার (বৈজ্ঞানিক নাম: Zographetus dzonguensis (Kunte, Karmakar & Lepcha, 2021)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।KARMAKAR, TARUN, SONAM WANGCHUK LEPCHA, DIPENDRA NATH BASU, and KRUSHNAMEGH KUNTE. 2021. “A New Species of Zographetus Watson, 1893 (Lepidoptera: Hesperiidae) from Sikkim, Eastern Himalaya, India”. Zootaxa 5072 (4). Auckland, New Zealand:373-79. https://doi.org/10.11646/zootaxa.5072.4.4.   চিত্রশালা    তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:২০২১-এ বর্ণিত প্রজাপতি
পার্টি ফর পুল পিপল (সাধারণভাবে পুল পিপল নামে পরিচিত) হল পুল, ডরসেট, ইংল্যান্ডের একটি আন্দোলন এবং স্থানীয় রাজনৈতিক দল। নিজেকে বাম বা ডানপন্থী হিসাবে সংজ্ঞায়িত করে, দলটি প্রাক্তন পুল বরো কাউন্সিল এবং বোর্নেমাউথ, ক্রাইস্টচার্চ এবং পুল কাউন্সিলের নির্বাচনে দাঁড়িয়েছে যা এটিকে প্রতিস্থাপন করেছে। কাউন্সিলে এটি পুল ইন্ডিপেন্ডেন্টস গ্রুপের অংশ, যার মধ্যে তিনটি পুল পিপল কাউন্সিলর, একজন অ্যালায়েন্স ফর লোকাল লিভিং (ALL) কাউন্সিলর এবং একজন স্বাধীন কাউন্সিলর অন্তর্ভুক্ত। এটি পূর্বে বোর্নমাউথ, ক্রাইস্টচার্চ এবং পুল কাউন্সিলের "ইউনিটি অ্যালায়েন্স" প্রশাসনের অংশ ছিল ২০১৯  থেকে ২০২০ সালে অনাস্থা ভোটের আগ পর্যন্ত, যার পরে দলটি বিরোধী ছিল। এটি ২০১০ সালে মার্ক হাওয়েল দ্বারা প্রতিষ্ঠিত হয়েছিল, এবং ২০১৫ ইউকে সাধারণ নির্বাচনে তিনটি স্থানীয় নির্বাচনের পাশাপাশি পুল নির্বাচনী এলাকায় প্রতিদ্বন্দ্বিতা করেছে।   তথ্যসূত্র   বিষয়শ্রেণী:২০১০-এ ইংল্যান্ডে প্রতিষ্ঠিত বিষয়শ্রেণী:২০১০-এ প্রতিষ্ঠিত রাজনৈতিক দল বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল
মৌলভী আচমত আলী খান হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   প্রাথমিক জীবন  মৌলভী আসমত আলী খান ১৯০৭ সালে ব্রিটিশ ভারতে (বর্তমান বাংলাদেশ) জন্মগ্রহণ করেন । তিনি খুব অল্প বয়সেই আইন থেকে স্নাতক হন এবং সামাজিক কাজ শুরু করেন। তাঁর জ্যেষ্ঠপুত্র শাজাহান খান বাংলাদেশ সরকারের নৌপরিবহন মন্ত্রী ছিলেন।   কর্মজীবন  ১৯৫৪ সালে পূর্ববাংলা নির্বাচনের সময় খান এমএলএ নির্বাচিত হয়েছিলেন। পরবর্তীতে ১৯৫৪ সালে তিনি এমপি নির্বাচিত হন। ১৯৭৩ সালে খান ফরিদপুর-১৪ থেকে প্রথম জাতীয় সংসদ নির্বাচনে সংসদ সদস্য নির্বাচিত হন। তিনি মাদারীপুর আওয়ামী লীগের প্রতিষ্ঠাতা সদস্য ও সভাপতিও ছিলেন।   মৃত্যু  আচমত আলী খান ২১ অক্টোবর ১৯৯৩ সালে মৃত্যুবরণ করেন।   পুরস্কার ও সম্মাননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা   তথ্যসূত্র   বিষয়শ্রেণী:১৯০৭-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মাদারীপুর জেলার রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:মাদারীপুর জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ব্রায়ান চার্লস লারা (জন্ম ২ মে ১৯৬৯) একজন ত্রিনিদাদীয় প্রাক্তন আন্তর্জাতিক ক্রিকেটার। তিনি ছিলেন ওয়েস্ট ইন্ডিজ দলের বিখ্যাত ক্রিকেট খেলোয়াড়। সর্বকালের সেরা ব্যাটসম্যানদের অন্যতম বলে তিনি ব্যাপকভাবে স্বীকৃত। টেস্ট ক্রিকেট ও প্রথম শ্রেণীর ক্রিকেট এই দুই শ্রেণীর ক্রিকেটে এক ইনিংসে সর্বোচ্চ ব্যক্তিগত রানের বিশ্বরেকর্ড তার। ১৯৯৪ সালে এজবাস্টনে ডারহামের বিপক্ষে ওয়ারউইকশায়ারের হয়ে ৫০১ রানের অপরাজিত ইনিংসটি  প্রথম শ্রেণীর ক্রিকেটে সর্বোচ্চ ব্যক্তিগত রানের রেকর্ড। এই ইনিংসটি প্রথম শ্রেণীর ক্রিকেটের ইতিহাসে একমাত্র পাঁচ শত রান। টেস্ট ক্রিকেটের ইতিহাসে প্রথম ব্যক্তি যিনি এক ইনিংসে ৪০০ রান করেন। সব মিলিয়ে টেস্টে ১১০০০ এর উপরে রান করেছেন। এটিও একটি রেকর্ড।  ভারতীয় উপমহাদেশে টেস্টে ক্যারিয়ারে ১৩১ টি টেস্ট ম্যাচ খেললেও ভারতে মাত্র ৩ টি টেস্ট খেলেছেন। কোনো সেঞ্চুরি করতে পারেননি।  একদিবসীয় নিচে ভারতীয় উপমহাদেশে করা তার একদিবসীয় শতকগুলো দেয়া হলো :  সাল  মাঠ  স্কোর  প্রতিপক্ষ বোলার  ১৯৯৬  ন্যাশনাল স্টেডিয়াম করাচি ১১১  দক্ষিণ আফ্রিকার বোলার     তথ্যসূত্র  বহিঃসংযোগ  বিষয়শ্রেণী:১৯৬৯-এ জন্ম বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:ওয়ারউইকশায়ার ক্রিকেট অধিনায়ক বিষয়শ্রেণী:সাউদার্ন রক্সের ক্রিকেটার বিষয়শ্রেণী:২১শ শতাব্দীর ওয়েস্ট ইন্ডিয়ান ক্রিকেটার বিষয়শ্রেণী:বিশ্বের ১নং ক্রিকেটার বিষয়শ্রেণী:মুম্বই চ্যাম্পসের ক্রিকেটার বিষয়শ্রেণী:জীবিত ব্যক্তি বিষয়শ্রেণী:আইসিসি বিশ্ব একাদশ একদিনের আন্তর্জাতিকের ক্রিকেটার বিষয়শ্রেণী:নর্দার্নসের ক্রিকেটার বিষয়শ্রেণী:ট্রিনিটি ক্রস প্রাপক বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:১৯৭০-৭১ থেকে ১৯৯৯-২০০০ ওয়েস্ট ইন্ডিজের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:উইজডেন বিশ্বের শীর্ষস্থানীয় ক্রিকেটার